Blouband-doktervis - Wikipedia
Die Blouband-doktervis (Acanthurus lineatus) is 'n vis wat wydverspreid voorkom in die Stille Oseaan en Indiese Oseaan; ook aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Bluebanded surgeonfish.
Die vis word tot 38 cm lank en is opmerklik in die water. Daar is verskeie horisontale, bloue strepe met swart rante op die vis se lyf wat strek van die kop tot by die stertvin se basis. Daar is geel strepe tussen die blou strepe. Die pens is persagtig terwyl al die vinne helder blou rante het. Die stertvin is holrond.
Die vis leef in rotskus areas en ook vlak riwwe waar die water onstuimig is. Hulle beweeg bokant die riwwe rond in water wat 1 tot 12m diep is. Die onvolwasse vissies word soms gevind in tussengety poele. Hulle vreet alge en is alleenlopers maar kan ook in klein groepies gevind word. Die vis aggressief.
↑ Choat, J. H., et al. 2012. Acanthurus lineatus. In: IUCN 2012. IUCN Red List of Threatened Species. Version 2012.2. Downloaded on 25 June 2013.
Ontsluit van "https://af.wikipedia.org/w/index.php?title=Blouband-doktervis&oldid=2248202"
Last edited on 7 Augustus 2020, at 07:30
Die bladsy is laas op 7 Augustus 2020 om 07:30 bygewerk.